**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  19 – 6 – 2024

**ΑΜΑΡΟΥΣΙΟΥ Αρ. Πρ.:** 184

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Σύλλογο Εκπ/κών Π. Ε. «Ο ΠΕΡΙΚΛΗΣ»**

**Κοινοποίηση: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, Δ.Ο.Ε., Συλλόγους Εκπ/κών Π. Ε. της χώρας**

**ΨΗΦΙΣΜΑ ΣΥΜΠΑΡΑΣΤΑΣΗΣ**

**Στηρίζουμε και υπερασπίζουμε τη  διωκόμενη συναδέλφισσα!**

**Είμαστε  όλοι και όλες στο πλευρό της!**

Το Δ. Σ. του Συλλόγου Εκπαιδευτικών Π. Ε. Αμαρουσίου εκφράζει τη συμπαράσταση και την αλληλεγγύη του/της στη συναδέλφισσα νηπιαγωγό Κυριακή Μπουρμπούλη στην οποία ο Διευθυντής Π. Ε. Β΄ Αθήνας  επέβαλε με απόφασή του ποινή ανάκλησης χορήγησης μισθολογικού κλιμακίου  και αναδρομική επιστροφή των σχετικών αποδοχών που της είχαν καταβληθεί.  Συγχρόνως η εφαρμογή της απόφασής του σημαίνει τη μισθολογική καθήλωσή της επ’ αόριστον.

Η συναδέλφισσα συμμετείχε ως προϊσταμένη του 4ου Νηπιαγωγείου Ν. Ψυχικού στην απεργία – αποχή που έχει κηρύξει ο Σύλλογος Εκπαιδευτικών Π. Ε. «Ο Περικλής» από την αξιολόγηση του εκπαιδευτικού έργου της σχολικής μονάδας, δεν ανάρτησε αρχικά τίποτα στην πλατφόρμα του Ι.Ε.Π. και στη συνέχεια ανάρτησε το κείμενο ΑΠΕΡΓΙΑΣ –ΑΠΟΧΗΣ των συλλόγων, όπως κάνουν τα 3 τελευταία έτη Δ/ντες και  Προϊστάμενες καθώς και δεκάδες συντονιστές ομάδων δράσης!

Η ενέργεια αυτή του Διευθυντή Π. Ε. Β΄ Αθήνας, αποτελεί μοναδική περίπτωση αυθαίρετης και παράνομης επιβολής ποινής σε μια από τους 114 διωκόμενους / -νες εκπαιδευτικούς ακολούθως του εγγράφου του πρώην Γ. Γ. του ΥΠΑΙΘΑ κου Κόπτση για επιβολή της ποινής « Αναστολή εξέλιξης στελέχους ...» που συμμετείχε και συμμετέχει στην απεργία αποχή που έχει κηρύξει ο Σύλλογος Εκπ/κών Π. Ε. «Ο Περικλής» από την αξιολόγηση του εκπαιδευτικού έργου της σχολικής μονάδας,  με ετεροχρονισμένη μάλιστα εφαρμογή και επ’ αόριστον παρότι η συναδέλφισσα έχει παραιτηθεί από τη θέση της προϊσταμένης και δεν ασκεί πλέον καθήκοντα από τον Σεπτέμβριο του 2023.

Η νέα αυτή προκλητική επίθεση της Διοίκησης αποτελεί νέα αυταρχική εκτροπή που αμφισβητεί - ποινικοποιεί το δικαίωμα στην απεργία. Δεν θα το επιτρέψουμε!

Απαιτούμε την άμεση ανάκληση της αυθαίρετης και παράνομης ενέργειας του Διευθυντή Π. Ε. Β΄ Αθήνας.

**Η συναδέλφισσά μας θα δικαιωθεί!**

**Δεν υποχωρούμε! Δεν υποτασσόμαστε!**

**Η ποινικοποίηση της απεργίας και των αγώνων ΔΕΝ θα περάσει!**

